ร้านตำนานป่าเป็นร้านอาหารชื่อดังของจังหวัดระยอง  ร้านนี้เป็นร้านใหญ่ มีที่จอดรถสะดวกสบาย ปลูกต้นไม้เต็มไปหมด ร่มรื่น เดินเข้าไปในร้านแล้วเย็นสบาย เหมือนเดินทัศนศึกษาในป่าเลยค่ะ ส่วนร้านอาหารเป็นเหมือนบ้านที่มีต้นไม้น้อยใหญ่ขึ้นเต็มไปหมด ห้องน้ำที่นี้ให้ความรู้สึกเหมือนอยู่ในถ้าสวยและสะอาดมากค่ะ ห้องน้ำที่นี้เคยได้รับรางวัลห้องน้ำสะอาดยอดเยี่ยมมาแล้วค่ะ  อาหารก็เร็วและรสชาติดีค่ะ ที่สั่งมี ข้าวผัดปูจานเล็ก แกงส้มไข่ปลาเรียวเซียว ไข่ปลาสดและใหญ่ ดึ๋งดั๋งมาก น้ำแกงส้มก็เข้มข้นดีค่ะ และหมูยูนาน เป็นหมูสามชั้นฝานมาบางๆ หมักมาจนนุ่ม ทานคู่กับผักกาดดองและน้ำจิ้มแซบๆๆ อร่อยใช้ได้เลยค่ะ สามอย่างจ่ายไปประมาณ 700 บาท และลองสั่งกาแฟสดของทางร้านที่ทำเป็น coffee shop แยกออกมาด้านหน้าหนึ่งแก้ว เป็น อเมริกาโน่เย็น (50 บาท) กาแฟเฉยๆค่ะ ออกจะหวานมากไปหน่อย 

ใครที่ชอบธรรมชาติ ชอบต้นไม้ ต้องมาเยือนร้านนี้สักครั้ง  อาหารอร่อย บรรยากาศร่มรื่น ตกแต่งแบบอิงธรรมชาติ ห้องน้ำสะอาดสะอ้าน และจอดรถสะดวกมากค่ะ